पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोरोना से दम तोड़ने वालाें कई लोगों को अपनों का कंधा नसीब नहीं हो पा रहा है। काेराेना के खौफ के कारण अंत्येष्टि में परिजन तक शामिल नहीं हाे पा रहे थे। ऐसे में सरकार ने अंतिम विदाई सम्मान पूर्वक सुनिश्चित करने के लिए अंत्येष्टि की जिम्मेदारी निगम प्रशासन को दी है। मुजफ्फरपुर नगर निगम ने आपात बैठक में हर शव की अंत्येष्टि के लिए 7 हजार रुपए खर्च करने की स्वीकृति दी है। निगम ने दाे शव वाहन भी खरीदा है। नगर आयुक्त विवेक रंजन मैत्रेय ने कहा कि गृह विभाग के आदेश के अनुसार कोरोना संक्रमितों के निधन पर अंत्येष्टि निगम को करना है।
वैसे मृतकों की अंत्येष्टि भी निगम ही करेगा, जिनकी कोरोना जांच रिपोर्ट निगेटिव आई हाे, पर उनमें कोरोना के लक्षण रहे हाें। महापौर सुरेश कुमार ने कहा कि सशक्त स्थाई समिति की रविवार काे हुई आपात बैठक में आमंत्रित सदस्य भी थे। हिंदू, मुस्लिम, सिख व ईसाई सभी धर्मों के मृतकों की अंतिम विदाई के लिए समान राशि 7 हजार रुपए तय हुई। इसी के बाद सरकार के निर्देश पर निर्णय लिया गया। मृतकों के परिजन से अब एक अधी नहीं ली जाएगी। उन्हें मृत्यु की सूचना भर नगर निगम में देनी हाेगी। इसके बाद अस्पताल या घर से शव ले जाने से लेकर अंत्येष्टि (धर्माें के रीति-रिवाज) तक की जिम्मेदारी निगम परिवार की होगी। बैठक में कहा गया कि मुक्तिधाम संस्था से जुड़े संयोजक रमेश केजरीवाल व सह संयोजक संजय केजरीवाल का सहयोग मिल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn